VIJAYMALYA
యుపిఎ ప్రభుత్వంలోనే రుణాలు
న్యూఢిల్లీ: కింగ్‌ఫిషర్‌ ఎయిర్‌లైన్స్‌ ఛైర్మన్‌ విజ§్‌ు మాల్యాకు బ్యాంక ర్లు రూ.8వేల కోట్ల రుణాలు అందించారు. అంతకుముందున్న యుపిఎ ప్రభు త్వ హయాంలోనే ఈ రుణాలు మంజూరయ్యాయని పార్లమెంటుకు ఆర్థికశాఖ వివరించింది. ఆర్థికశాఖ సహాయ మంత్రి సంతోష్‌ గాంగ్‌వార్‌ మాట్లాడుతూ విజ§్‌ు మాల్యా పేరు ఎత్తకుండా ప్రశ్నోత్తరాల సమయంలో మొత్తం రుణం 8040 కోట్లు అందించినట్లు వీటన్నింటినీ నిరర్ధక ఆస్తులుగా 2009లోనే ప్రక టించారని, తిరిగి 2010లో పునర్‌వ్యవస్థీకరించారని వివరించారు. 2004లో మంజూరైన రుణం 2008 ఫిబ్రవరిలో సమీక్ష చేసారని మంత్రి వివరించారు. మా ప్రభుత్వం మాల్యాకు వ్యతిరేకంగా చర్యలు చేపట్టిందని, ప్రస్తుతం బ్రిటన్‌ లో నివసిస్తున్న మాల్యాను రప్పించేందుకు వివిధ ప్రభుత్వ ఏజెన్సీలు ఆయన కు సమన్లు జారీచేసాయన్నారు.
తమ విజ్ఞప్తులతో విదేశాంగ మంత్రిత్వశాఖ కూడా బ్రిటన్‌ప్రభుత్వంతో సంప్రదింపులు జరుపుతున్నదన్నారు. తమ విజ్ఞప్తి మేరకే విదేశాంగశాఖ మాల్యా పాస్‌పోర్టును రద్దుచేసిందన్నారు. ఎట్టి పరిస్థి తుల్లోను మాల్యాకోర్టు ముందుకు రావాల్సిందేనన్నారు. మొత్తం 9150 మంది ఉద్దేశ్యపూర్వక రుణాల ఎగవేతదారులు ప్రభుత్వరంగ బ్యాంకుల్లో ఉన్నారని వీరందరిపైనా కేసులు దాఖలయ్యాయని మొత్తం 8364 మంది బకాయి దారులపరంగా 85,258కోట్ల రూపాయలురావాల్సి ఉంటుందన్నారు. మొత్తం 2024 ఉద్దేశ్యపూర్వక బకాయిదారులపై పోలీస్‌ కేసులు నమోదయ్యాయని వీరినుంచి 29,55కోట్లు రావాల్సిఉందన్నారు. మొత్తం 6207 ఉద్దేశ్యపూర్వక బకాయిదారులను పరిశీలన చేస్తున్నామని సెక్యూరిటైజేషన్‌, పునర్‌వ్యవస్థీకరణ చట్టం కింద వీరిపై చర్యలు తీసుకుంటామని గాంగ్వార్‌ వెల్లడించారు. తాజాగా మాల్యా బ్యాంకులతో సంప్రదించి వన్‌టైమ్‌ సెటిల్‌మెంట్‌కు తాను సిద్ధమేనని ప్రకటించారు.
ప్రభుత్వరంగ బ్యాంకులు వన్‌టైమ్‌ సెటిల్‌మెంట్‌ విధానాలు అమలు చేస్తున్నాయి. వందలాదిమంది బకాయిదారులు ఈవిధానంలో పరిష్క రించుకోగా నాకెందుకు తిరస్కరిస్తున్నారని మాల్యా తన ట్విట్టర్‌లో ప్రకటిం చారు. కావాలనే జాప్యంచేస్తున్నారని కోర్టు ఉల్లంఘన నేరం కింద ఆయనపై చర్యలు తీసుకోవాలని కోరారు. బ్యాంకులు అంతకుముందు మాల్యా ఆఫర్‌ 6868 కోట్లను తిరస్కరించాయి. రూ.9వేల కోట్లు చెల్లించాల్సిందేనని తెగేసి చెప్పాయి.